Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu avaldas kaastunnet
Brüsseli terrorirünnaku ohvrite peredele
ja kutsus rahvusvahelist kogukonda ühinema.
Iisrael mattis Istanbuli terrorirünnakus hukkunud kolm iisraellast.
ÜRO Süüria erisaadiku sõnul
oli ISISe sooritatud Brüsseli terrorirünnaku sõnumiks
vajadus lõpetada Süüria sõda.
Peaminister Netanyahu avaldas kaastunnet
Brüsseli terrorirünnaku ohvrite peredele
eilses televiseeritud kõnes Ameerika- Iisraeli Avalike Suhete Komiteele,
ehk võimsale pro-Iisraeli lobirühmale AIPAC-ile.
Netanyahu sõnul peab rahvusvaheline kogukond ühinema
maailma vaevava terrorismi vastu,
mis püüab tsiviliseeritud ühiskondi hävitada.
Avaldaksin kõigepealt kaastunnet
tänases Brüsseli terrorirünnakus mõrvatute peredele.
Rünnakute sari Pariisist San Bernardino ja Istanbulini,
Elevandiluuranniku ja nüüd Brüsselini
ja igapäevased rünnakud Iisraelis
on üks pidev rünnak meie kõigi vastu.
Kõigil neil juhtudel
pole terroristidel ühtki lahendatavat kaebust.
Nad tahavad meid täielikult hävitada
ja ise kõige üle valitseda.
Nende põhinõudmine on, et me kõik kaoksime.
Seda ei juhtu.
Ainus viis terroriste võita on koos seista
ja ühiselt võidelda.
Terrorism võidetakse
poliitilise ühtsuse ja moraalse selgusega.
Eilse terrorirünnaku eest Belgias võttis vastustuse ISIS.
Hukkus 34 inimest ja viga sai üle 200.
Radikaalne islamirühmitus tõotas Euroopale "musti päevi".
ISIS kuulutas moslemite vastu ühinenud ristisõdalastele sõja
ja lubas Euroopa linnades uusi rünnakuid korraldada.
Netanyahu mõistis oma AIPAC-i kõnes hukka ka ÜRO,
mis keskendub manitsemisel ja hukkamõistmisel
häbiväärselt üksnes Iisraelile
ja püüab Jeruusalemmale peale suruda Iisraeli vaenlaste tahet,
veendes palestiinlasi, et nad jõuavad oma riigini pussitades.
ÜRO-l on häbiväärne minevik
Iisraeli selekteerimisel manitsemiseks ja hukkamistuks.
Nii et mul on teile küsimus:
Miks peaks keegi arvama,
et ÜRO suudab Iisraelile õiglase ja turvalise rahu otsustada?
On hämmastav, et mõned siiski usuvad seda.
Nad püüavad Iisraelile Julgeoleku- nõukogus tingimusi peale suruda
ja need on kindlasti meie vastu.
Nii on see alati.
Mainitud jõupingutus ÜROs üksnes veenab palestiinlasi,
et nad võivad pussitades oma riigini jõuda, ja pange tähele:
mitte riigini Iisraeli kõrval, vaid riigini Iisraeli asemel.
Julgeolekunõukogu resolutsioon Iisraelile surve avaldamiseks
karmistaks palestiinlaste positsioone
ja hävitaks seega rahuvõimaluse aastateks.
Seepärast loodan, et USA säilitab oma pikaajalise seisukoha
sellise ÜRO resolutsiooni vastu.
Netanyahu kordas ka oma varasemat valmisolekut
alustada palestiinlastega eeltingimusteta kõnelusi
kahe riigi lahenduseks Iisraeli-palestiinlaste konfliktile,
kuid väitis, et palestiinlaste president Abbas pole seda toetanud.
Teisel teemal -
Iisrael alustas Istanbuli terrorirünnakus hukkunud
kolme iisraellase matmist.
Laupäevane rünnak Istiklali promenaadil,
mida ääristavad tuntud firmapoed ja väliskonsulaadid,
oli selle aasta neljas enesetapupommitamine Türgis.
Kahes Istanbuli rünnakus süüdistati ISISt
ja pealinnas Ankaras toimunud kahes rünnakus kurdi militante.
Rünnakud rõhutasid Türgi võitlust lahingute levimise vastu Süüriast
ja on tekitanud küsimuse nii kodus kui NATO liitlaste seas,
kas julgeolekuteenistus on võitluse tõttu kahel rindel ehk ülekoormatud.
Türgi osaleb USA juhitud koalitsioonis ISISe vastu Süürias ja Iraagis,
kuid võitleb kagus ka kurdi militantidega,
mida president Erdogani väitel
kannustavad kurdi võitlejate saavutused Süürias.
Türgi lehtede esilehekülgedel avaldati esmaspäeval veel kolme mehe fotod,
kes planeerivat enesetapurünnakuid ISISe nimel,
mis viis tõsiste reisihoiatusteni Türgi suhtes.
IDF sulgeb täna õhtul Läänekalda seoses juudi puurimipühaga.
Käsu andsid Jeruusalemma poliitametkonnad.
Keeld tühistatakse laupäeva õhtul kooskõlas olukorra analüüsiga.
Palestiinlasi lubatakse Iisraeli
vaid humanitaar- või meditsiinilistel põhjustel.
Süüria konflikti teemal -
ÜRO Süüria erisaadiku de Mistura sõnul
oli ISISe sooritatud Brüsseli terrorirünnakute sõnumiks
vajadus lõpetada Süüria sõda ja leida poliitiline lahendus,
et fookus võiks pöörduda ISISe võitmisele.
Loeme sellest sõnumit:
peame kustutama sõjatule Süürias.
Peame leidma poliitilise lahenduse.
Vajame Süürias üleminekuaega,
et võiksime kõik keskenduda ja süürlased võiksid keskenduda
kõigi tõelisele ohule
Euroopas, maailmas, Süürias ja mujal.
Täna toimus Moskvas Venemaa ja USA esidiplomaatide kohtumine,
millest Süüria poliitilistel kõnelustel osalejad ootavad hooandmist
üleminekuaja vastuolulisele teemale sõjast räsitud riigis.
Pärast 5-aastast konflikti, mis on nõudnud üle poole miljoni inimelu
ja tekitanud tõsiseima põgenikekriisi pärast II Maailmasõda,
korraldasid Washington ja Moskva kolme nädala eest
vaenutegevuse peatamise ja humanitaarabi piiratud aladele.
Habras vaherahu ei hõlma ISISt
ega teisi Süürias võitlevaid džihaadirühmitusi.
EL välispoliitikajuht Mogherini
ütles pressikonverentsil Jordaania kolleegiga,
et Brüsselis 34 inimest tapnud ja Belgia pealinna sulgenud rünnak
tõi Euroopasse samad kannatused, mis on Lähis-Idas igapäevased.
Mogherini lõpetas pressikonverentsi pisarate tõttu varem
ning õhutas Euroopat ja Lähis-Ida
ühinema radikaliseerumise ja vägivalla vastu,
mis tekitab muret mõlemas maailmajaos.
Usume, et kuuleme Ammanist pidevalt sõnumit islamist,
mis taotleb rahu ja dialoogi ja koostööd ...
Ja seda hetkel regioonis ja Euroopas vajamegi.
Lõpetan sellega. Te mõistate mind. Täna on raske päev.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri